Държавна гранична служба на Украйна

Държавната гранична служба на Украйна (на украински: Державна Прикордонна Служба України) е граничната охрана на Украйна. Тя е независим правоохранителен орган, създаден съгласно Конституцията на Украйна като военно формирование, чийто ръководител е пряко подчинен на украинския президент. Службата е създадена на 31 юли 2003 г. след реорганизация на Държавния комитет за охрана на държавната граница на Украйна. Държавната гранична служба включва Морската охрана, която е бреговата охрана на страната. Тя отговаря и за управлението на центровете за временно задържане на бежанци. История Украинските граничари са наследници на съветските гранични войски. Украинската служба първоначало е сформирана от приблизително 17 000 военни, разположени в Украйна през 1991 г. В началото новият орган е наречен Гранични войски, а по-късно е прекръстен на Държавен комитет за охрана на държавната граница на Украйна. От 1991 г. до около 1993 г. новите граници с Русия и Беларус не са охранявани и гранични войски са разположени само по западните граници (без Молдова) и по крайбрежието на Черно море. Още 9000 души персонал са прехвърлени от въоръжените сили на Украйна към граничните войски и до края на 1993 г. са създадени гранични постове на север по руската и беларуската граница. През 1999 г. разрешената численост на граничната служба отново е увеличена до 50 000 души. През 2003 г. е прието ново законодателство, което донякъде променя правния статут на институцията. През март 2003 г. граничните войски са преименувани на Държавна гранична служба на Украйна, а статутът им е променен от „военно формирование“ на „специален правоохранителен орган“. Със закон на службата са предоставени 50 000 служители, включително 8000 цивилни служители. По време на войната в Донбас на 31 август 2014 г. два патрулни кораба клас „Жук“ на Морската гвардия на Украйна са ударени от наземна артилерия. На 2 юни гранична база в покрайнините на Луганск е обсадена от отряд сепаратисти от Луганската народна република. Обсадата на граничната база в Луганск води до раняването на 10 граничари преди да бъдат принудени да се предадат и оттеглят. Граничната служба е първата украинска военна част, която се противопоставя на руското нахлуване на 24 февруари 2022 г. През 2022 г., по време на битката при остров Змийски, 13 гранични служители са нападнати и пленени от руски военни кораби. През същата година подразделение на граничарите е разположено в Мариупол и участва в обсадата на града. На 20 април граничарите са блокирани в морското пристанище на Мариупол заедно с Националната полиция на Украйна; впоследствие те са спасени от батальона „Азов“ и се оттеглят в стоманодобивния завод „Азовстал“. По време на руско-украинската война и свързаната с нея забрана мъже в наборна възраст да напускат страната, основната дейност на граничната служба по същество е преследване и връщане на украинци, които се опитват да напуснат Украйна по тайни пътища; докладвани и потвърдени са няколко случая на разстрел на бегълци. Структура Държавната гранична служба на Украйна е специализиран орган, натоварен със задачата да защитава украинската държавна граница по суша, море или всяко друго вътрешно водно препятствие. По време на война части на Граничната служба попадат под командването на Въоръжените сили на Украйна. Службата включва мобилни отряди, гранични отряди, брегова охрана, авиационни ескадрили и доброволчески отряди. Командири Директори (командири) на Граничната служба са: 1991 – 1994: Валерий Хубенко 1994 – 1999: Виктор Баних 1999 – 2001: Борис Алексиенко 2001 – 2014: Микола Литвин 2014 – 2017: Виктор Назаренко 2017 – 2019: Петро Цихикал 2019 – понастоящем: Сергей Дейнеко Военни звания Униформа Медал за дългогодишна служба Оборудване Галерия Вижте също Граничен контрол Държавна граница на Украйна Служба за сигурност на Украйна Списък на националните агенции за гранична охрана Източници Външни препратки Официален уебсайт Страница с историята на службата на официалния уебсайт Архив на оригинала от 2008-01-16 в Wayback Machine.